ขอสอบถามครับ พอดีโดนเห็บกัดแล้วช่วงแรกเป็นตุ่มแดง จากนั้นมามันบวมเป็นตุ่มน้ำครับขนาดใหญ่ขึ้น ผมก็เจาะเอาน้ำออกแล้วทายา Dermazin ไว้ครับไม่ทราบว่าช่วยได้มากน้อยแค่ไหนครับ
สวัสดีค่ะ แผลที่ถูกเห็บกัดมักมีลักษณะเป็นตุ่มแดงคันต่อมาตุ่มอาจใหญ่เป็นปื้น หรือเป็นก้อนนูนที่อยู่ได้หลายเดือนถึงเป็นปี โดยเห็บเป็นแมลงชนิดหนึ่งที่สามารถนำเชื้อโรคมาสู่คนได้เช่น โรคไทฟัส หรือโรคเยื่อหุ้มสมองอักเสบ เป็นต้น โดยเห็บจะดูดเลือดของสัตว์เลี้ยงลูกด้วยนมเป็นอาหาร เห็บมักอยู่ตามพงหญ้าหรือพุ่มไม้การรักษาอาจใช้ยาสเตียรอยด์ทาบางๆเฉพาะที่ ถ้าเป็นตุ่มขนาดเล็ก แต่ถ้าเป็นตุ่มขนาดใหญ่ที่อักเสบเรื้อรังอาจต้องใช้วิธีฉีดยาสเตียรอยด์ เฉพาะที่ และในบางรายอาจต้องตัดตุ่มที่อักเสบออกแนะนำพบแพทย์ผิวหนังใกล้บ้านเพื่อประเมินรอยโรคและความรุนแรงอีกครั้งเพื่อวางแผนการรักษาที่เหมาะสมค่ะ